सीएम योगी के गढ़ में भाजपा को चुनावी मैदान में टक्कर देंगे 'हियुवा' के बागी सुनील सिंह
Home यू.पी. सेगोरखपुर सीएम योगी के गढ़ में भाजपा को चुनावी मैदान में टक्कर देंगे ‘हियुवा’ के बागी सुनील सिंह
सीएम योगी के गढ़ में भाजपा को चुनावी मैदान में टक्कर देंगे ‘हियुवा’ के बागी सुनील सिंह
by Ginni April 7, 2019
गोरखपुर। मुख्‍यमंत्री के शहर में उनकी खास मानी जाने वाली गोरखपुर सदर सीट पर मुकाबला काफी रोचक होता जा रहा है। पूरे देश और दुनिया की नजर इस सीट पर टिकी हुई है। इसी कड़ी में मुख्‍यमंत्री योगी आदित्‍यनाथ की हिंदू युवा वाहिनी (हियुवा) के बागी और हियुवा भारत के राष्‍ट्रीय अध्‍यक्ष सुनील सिंह ने प्रवीण तोगड़िया की पार्टी के सिंबल पर गोरखपुर सदर सीट से लोकसभा चुनाव लड़ने का ऐलान कर राजनीतिक गलियारे में हलचल मचा दी है। इस संबंध में सुनील सिंह ने बताया है कि वे प्रवीण भाई तोगड़िया की पार्टी ‘हिन्‍दुस्‍थान निर्माण दल’ के टिकट पर चुनाव लड़ेंगे और 27 अप्रैल को नामांकन भी दाखिल करेंगे। बता दें कि, सपा ने जहां रामभुआल निषाद को चुनाव मैदान में उतारा है, तो वहीं भाजपा से सपा के सांसद प्रवीण निषाद को टिकट मिलने की संभावना प्रबल है।
सुनील सिंह ने किए ये दावे
सुनील सिंह दावे के साथ कहते हैं कि गोरखपुर विहिप, हिन्‍दू महासभा, हिन्‍दू समाज पार्टी समेत तमाम हिन्‍दू संगठनों की ओर से समर्थन मिल रहा है। पूर्वांचल से इतिहास का नया अध्‍याय लिखा जाता है, गोरखपुर इसकी शुरुआत करता है। सुनील का कहना हैं कि, सभी ने मिल के तय किया है कि वे संयुक्‍त रूप से भाजपा का विरोध करेंगे। भाजपा का विरोध करने के लिए सभी हिन्‍दू संगठन एक मोर्चे पर आकर खड़े हुए हैं। इसके बाद, उन्‍होंने कहा कि प्रवीण भाई तोगडि़या के नेतृत्‍व में गोरखपुर में हिन्‍दुस्‍थान निर्माण दल ने उन्‍हें अपना उम्‍मीदवार बनाया है, हम यहां पर हिन्‍दुस्‍थान निर्माण दल के उम्‍मीदवार के रूप में भाजपा की पोल खोलने का काम करेंगे।
सीएम योगी और सुनील सिंह के बीच हुआ था विवाद
बता दें कि तोगड़िया की पार्टी ने 185 लोकसभा क्षेत्र में हिन्‍दुस्‍थान निर्माण दल ने उम्‍मीदवार घोषित किए हैं। दरअसल, 2017 विधानसभा चुनाव के दौरान सुनील सिंह ने योगी के मना करने के बाद भी हियुवा के उम्मीदवार घोषित कर दिए थे। इसके बाद योगी के निर्देश पर सुनील सिंह को हियुवा से बर्खास्त कर दिया गया था। जिसके बाद सुनील सिंह ने हिंदू युवा वाहिनी से अलग होकर हिंदू युवा वाहिनी भारत नाम से एक अलग संगठन बना लिया था।
नसीमुद्दीन सिद्दीकी की जनसभा में ‘बिरयानी’ के लिए हुई जमकर मारपीट, केस दर्ज
राहुल गांधी ने घोषणापत्र में देशद्रोह की धारा खत्म करने का किया था वादा, अब हुआ मुकदमा दर्ज